Datum: 24. 4. 2020

Spoštovani,

objavljamo odgovore na vprašanja gospodarskih subjektov za javno naročilo št. LPP-1/20 Nakup nadomestnih delov, ki so bili posredovani naročniku preko Portala javnih naročil.

VPRAŠANJE:

Pozdravljeni, vezano na sklop 1 in 2 so v razpisu naslednje postavke, ki pri proizvajalcu niso več dobavljive in nimajo naslednika:

Sklop 01:

poz. 982, kataloška 51.09100.9374

poz. 1279, kataloška 81.25520-0217

poz: 1976, kataloška 81.37305-0040

Sklop 02:  
poz. 8, kataloška 51.00900.6593

poz. 9, kataloška 51.00900.6620

Prosim, da navedene postavke brišete iz razpisa oziroma podate drugo rešitev.

ODGOVOR:

Naročnik spreminja razpisno dokumentacijo za sklop št. 1: MAN SPLOŠNI REZERVNI DELI na način, da se iz ponudbenega predračuna PRIJAVA za predmetni sklop črtajo naslednje postavke:

* postavka št. 982: POLNILEC TURBO, kataloška št. 51.09100.9374,
* postavka št. 1279: STIKALO ROČNE ZAVORE KONTROLA, kataloška št. 81.25520-0217 in
* postavka št. 1976: ZOBNIK ODGONSKI Z=67 ZAD. KOLESA, kataloška št. 81.37305-0040.

Naročnik spreminja razpisno dokumentacijo za sklop št. 2: MAN REZERVNI DELI ZA MOTOR na način, da se iz ponudbenega predračuna PRIJAVA za predmetni sklop črtajo naslednje postavke:

* postavka št. 8: GARNITURA TESNIL MOTORJA, kataloška št. 51.00900.6593 in
* postavka št. 9: GARNITURA TESNIL MOTORJA, kataloška št. 51.00900.6620.

Naročnik na svoji spletni strani objavlja spremenjen ponudbeni predračun za sklop št. 1: MAN SPLOŠNI REZERVNI DELI in ponudbeni predračun za sklop št. 2: MAN REZERVNI DELI ZA MOTOR, v skladu z zgoraj navedeno spremembo.

Ponudniki morajo oddati ponudbo za sklop št. 1: MAN SPLOŠNI REZERVNI DELI in za sklop št. 2: MAN REZERVNI DELI ZA MOTOR na spremenjenem ponudbenem predračunu z dne 24. 4. 2020.

VPRAŠANJE:

Spoštovani, SKLOP štev. 3-MB splošni rezervni deli - točka 4- FINANČNA ZAVAROVANJA.

V razpisni dokumentaciji je navedeno, da bo ponudnik ob sklenitvi okvirnega sporazuma predložil naročniku bianko menico z menično izjavo za zavarovanje dobre izvedbe obveznosti iz okvirnega sporazuma v višini 10% ponudbene vrednosti z DDV za posamezen sklop. Zanima nas ali je možna še kakšna druga oblika zavarovanja - npr. BANČNA GARANCIJA.

Hvala lepa in lep pozdrav

ODGOVOR:

Naročnik spreminja prvi odstavek poglavja 4 (FINANČNA ZAVAROVANJA) razpisne dokumentacije na način, da se besedilo v navedenem poglavju črta in se ga nadomesti z naslednjim besedilom: *»Izbrani gospodarski subjekti s katerimi bo sklenjen okvirni sporazum za posamezen sklop predmeta javnega naročila, bodo morali, najkasneje ob sklenitvi okvirnega sporazuma oziroma v roku desetih (10) delovnih dni od sklenitve okvirnega sporazuma, predložiti naročniku bianko menico z menično izjavo ali bančno za zavarovanje dobre izvedbe obveznosti iz okvirnega sporazuma, v višini 10 % ponudbene vrednosti z DDV za posamezen sklop, z dobo veljavnosti do 20.08.2022.«*

Naročnik spreminja 23. člen osnutka okvirnega sporazuma na način, da se besedilo v navedenem členu osnutka okvirnega sporazuma črta in se ga nadomesti z naslednjim besedilom: *«Prodajalec se obvezuje, da bo ob sklenitvi okvirnega sporazuma oziroma v roku desetih (10) delovnih dni od sklenitve okvirnega sporazuma, kupcu predložil podpisano in žigosano bianko menico z izpolnjeno, podpisano in žigosano menično izjavo ali bančno garancijo za zavarovanje dobre izvedbe obveznosti iz okvirnega sporazuma (v nadaljevanju tudi: finančno zavarovanje) v višini deset odstotkov (10%) ocenjene vrednosti okvirnega sporazuma z DDV, z dobo veljavnosti še najmanj 30 (trideset) dni po preteku veljavnosti okvirnega sporazuma.*

*Predložitev finančnega zavarovanja je pogoj za veljavnost tega okvirnega sporazuma. V kolikor prodajalec ob sklenitvi okvirnega sporazuma ali na poziv kupca, najkasneje v roku 10 (desetih) delovnih dni od sklenitve tega okvirnega sporazuma, kupcu ne predloži finančnega zavarovanja, v višini in z veljavnostjo iz prejšnjega odstavka tega člena, se šteje, da okvirni sporazum ni bil nikoli sklenjen, kupec pa bo Državni revizijski komisiji predlagal, da uvede postopek o prekršku iz 4. točke 112. člena ZJN-3.«*

DODATNO POJASNILO – obrazec ESPD:

Naročnik gospodarske subjekte obvešča, da je v obrazcu ESPD, ki ga je objavil na svoji spletni strani, pomotoma označil tudi Del V: Zmanjšanje števila ustreznih kandidatov.

Ker naročnik ne namerava zmanjšati števila kandidatov, ki bodo povabljeni, da oddajo ponudbe ali sodelujejo v dialogu, gospodarske subjekte obvešča, da Del V: Zmanjšanje števila ustreznih kandidatov iz obrazca ESPD ne izpolnjujejo (ne podajo nobenih izjav) oziroma za ta del ne vpisujejo ali prilagajo nobenih informacij in dokazil.

Naročnik zaradi navedenega, novega ESPD obrazca na svoji spletni strani ne bo objavil.

Ponudniki morajo pri pripravi ponudbe upoštevati odgovore na vprašanja in spremembo razpisne dokumentacije z dne 24. 4. 2020, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila